กองทุนรวมไทยลงทุนยุโรปไม่กระทบBREXIT
“ก.ล.ต."ชี้กองทุนรวมไทยลงทุนยุโรปไม่กระทบกรณี BREXIT”
22 มิ.ย. 2559

“ก.ล.ต."ชี้กองทุนรวมไทยลงทุนยุโรปไม่กระทบกรณี BREXIT”
นายรพี สุจริตกุล เลขาธิการ สำนักงานคณะกรรมการหลักทรัพย์และตลาดหลักทรัพย์ (ก.ล.ต.) กล่าวว่า เรื่อง BREXIT นี้ปัจจุบันยังไม่ชัดเจนว่าผลจะออกมาอย่างไร ซึ่งจากที่ติดตามการวิเคราะห์ของสถาบันการเงินทั่วโลก ส่วนใหญ่มองว่า ผู้ลงทุนทั่วโลกก็ได้ปรับตัวไปกับข่าวไปพอสมควรแล้วสำหรับตลาดทุนไทย ทั้ง ก.ล.ต. และตลาดหลักทรัพย์แห่งประเทศไทย ติดตามเรื่องนี้อย่างใกล้ชิด คาดว่า แม้ผลออกมาเป็นการ exit ผลกระทบก็คงไม่มาก และคงเป็นในระยะสั้น เพราะไม่ได้กระทบปัจจัยพื้นฐานของตลาดทุนไทย   ซึ่งตลาดหลักทรัพย์ฯ มีระบบที่รองรับหากตลาดมีความผันผวนอยู่แล้ว จึงไม่กังวลอะไร
สำหรับการลงทุนของกองทุนรวมไทยในอังกฤษและสหภาพยุโรป (EU) มีไม่สูง ประมาณ 1.6 % ของมูลค่าสินทรัพย์สุทธิของกองทุนรวม (เอ็นเอวี) เท่านั้น มีกองทุนทั้งประเภทตราสารหนี้และตราสารทุน โดยเป็นการลงทุนในเงินฝากและตราสารหนี้คุณภาพดีประมาณ 47 %  ที่เหลือเป็นหุ้น ซึ่งทาง ก.ล.ต. จะติดตามสถานการณ์อย่างใกล้ชิด